**МОНГОЛ УЛСЫН ИХ ХУРЛЫН 2021 ОНЫ НАМРЫН ЭЭЛЖИТ ЧУУЛГАНЫ ТҮР ХОРОО /“ОЮУ ТОЛГОЙ ОРДЫН АШИГЛАЛТАД МОНГОЛ УЛСЫН ЭРХ АШГИЙГ ХАНГУУЛАХ ТУХАЙ” МОНГОЛ УЛСЫН ИХ ХУРЛЫН 2019 ОНЫ 92 ДУГААР ТОГТООЛЫН ХЭРЭГЖИЛТЭД ХЯНАЛТ ТАВИХ, ШААРДЛАГАТАЙ БОЛ САНАЛ БОЛОВСРУУЛЖ, ДҮНГ НЭГДСЭН ХУРАЛДААНД ТАНИЛЦУУЛАХ ҮҮРЭГ БҮХИЙ/-НЫ 2021 ОНЫ 11 ДҮГЭЭР САРЫН 16-НЫ ӨДӨР**

**/МЯГМАР ГАРАГ/-ИЙН ХУРАЛДААНЫ ТОВЬЁГ**

|  |  |  |
| --- | --- | --- |
| **№** | **Баримтын агуулга** | **Хуудас** |
| **1.** | **Хуралдааны товч тэмдэглэл:** | 1-2 |
| **2** | Хуралдааны дэлгэрэнгүй тэмдэглэл | 3-3 |
| 1.Оюу толгой төслийн гаднын хөрөнгө оруулагч талтай хэлэлцээ хийх, төслийг тохирох, эцэслэсэн хувилбарыг Засгийн газрын хуралдаанд танилцуулах үүрэг бүхий ажлын хэсгээс ажлын явцын байдлын талаар мэдээлэл. | 3-3 |

***Монгол Улсын Их Хурлын 2021 оны намрын ээлжит чуулганы Түр хороо /“Оюу толгой ордын ашиглалтад Монгол Улсын эрх ашгийг хангуулах тухай” Монгол Улсын Их Хурлын 2019 оны 92 дугаар тогтоолын хэрэгжилтэд хяналт тавих, шаардлагатай бол санал боловсруулж, дүнг нэгдсэн хуралдаанд танилцуулах үүрэг бүхий/-ны 2021 оны 11 дүгээр сарын 16-ны өдөр /Мягмар гараг/-ийн хуралдааны товч тэмдэглэл***

Түр хорооны дарга Ц.Даваасүрэн ирц, хэлэлцэх асуудлын дарааллыг танилцуулж, хуралдааныг даргалав.

*Хуралдаанд ирвэл зохих 24 гишүүнээс 14 гишүүн хүрэлцэн ирж, 58.4 хувийн ирцтэйгээр хуралдаан 16 цаг 15 минутад Төрийн ордны “Их засаг” танхимд эхлэв.*

*Чөлөөтэй: Ж.Ганбаатар, Х.Ганхуяг;*

*Эмнэлгийн чөлөөтэй: Т.Аюурсайхан;*

*Тасалсан: П.Анужин, Ё.Баатарбилэг, Б.Дэлгэрсайхан, Ж.Сүхбаатар.*

***Нэг.Оюу толгой төслийн гаднын хөрөнгө оруулагч талтай хэлэлцээ хийх, төслийг тохирох, эцэслэсэн хувилбарыг Засгийн газрын хуралдаанд танилцуулах үүрэг бүхий ажлын хэсгээс ажлын явц байдлын талаар мэдээлэл.***

Хуралдаанд Улсын Их Хурлын Тамгын газрын Хяналт шалгалт, үнэлгээний газрын Төсвийн хяналт, шинжилгээний хэлтсийн даргын албан үүргийг түр орлон гүйцэтгэгч Д.Эрдэнэсамбуу, мөн хэлтсийн зөвлөх М.Солонго нар байлцав.

Улсын Их Хурлын гишүүн Х.Болорчулуун Оюу толгой төслийн гадны хөрөнгө оруулагч талтай хэлэлцээ хийх, төслийг тохирох, эцэслэсэн хувилбарыг Засгийн газрын хуралдаанд танилцуулах үүрэг бүхий ажлын хэсгээс ажлын явцын байдлын талаар мэдээллийг хаалттай горимоор хэлэлцүүлэх нь зүйтэй гэсэн горимын санал гаргав.

**Ц.Даваасүрэн:** Улсын Их Хурлын гишүүн Х.Болорчулууны гаргасан горимын саналыг дэмжье гэсэн санал хураалт явуулъя.

Зөвшөөрсөн: 8

Татгалзсан: 7

Бүгд: 15

53.3 хувийн саналаар горимын санал дэмжигдлээ.

Горимын санал дэмжигдсэн тул хуралдааныг хаалттай горимд шилжүүлэв.

*Нээлттэй хуралдаан 5 минут үргэлжилж, 24 гишүүнээс 17 гишүүн хүрэлцэн ирж, 70.8 хувийн ирцтэйгээр 16 цаг 20 минутад хуралдаан хаалттай горимд шилжив.*

**Тэмдэглэлтэй танилцсан:**

ТҮР ХОРООНЫ

ДАРГА Ц.ДАВААСҮРЭН

**Тэмдэглэл хөтөлсөн:**

ХУРАЛДААНЫ ТЭМДЭГЛЭЛ

ХӨТЛӨХ АЛБАНЫ

ШИНЖЭЭЧ Э.СУВД-ЭРДЭНЭ

**МОНГОЛ УЛСЫН ИХ ХУРЛЫН 2021 ОНЫ НАМРЫН ЭЭЛЖИТ ЧУУЛГАНЫ ТҮР ХОРОО /“ОЮУ ТОЛГОЙ ОРДЫН АШИГЛАЛТАД МОНГОЛ УЛСЫН ЭРХ АШГИЙГ ХАНГУУЛАХ ТУХАЙ” МОНГОЛ УЛСЫН ИХ ХУРЛЫН 2019 ОНЫ 92 ДУГААР ТОГТООЛЫН ХЭРЭГЖИЛТЭД ХЯНАЛТ ТАВИХ, ШААРДЛАГАТАЙ БОЛ САНАЛ БОЛОВСРУУЛЖ, ДҮНГ НЭГДСЭН ХУРАЛДААНД ТАНИЛЦУУЛАХ ҮҮРЭГ БҮХИЙ/-НЫ 2021 ОНЫ 11 ДҮГЭЭР САРЫН 16-НЫ ӨДӨР /МЯГМАР ГАРАГ/-ИЙН ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

**Ц.Даваасүрэн:** Оюу толгойн түр хорооны 2021 оны 11 дүгээр сарын 16-ны өдрийн хуралдааныг эхлүүлье. Ирц ирэх ёстой 24-өөс ирсэн 14, 58.3 хувь, хангалттай ирцтэй байгаа учраас хурлаа эхлүүлье. Би ирцийг танилцуулъя.

Миний бие, Адьшаа гишүүн, Ж.Бат-Эрдэнэ гишүүн, Болорчулуун гишүүн, Бямбацогт гишүүн, Ж.Ганбаатар гишүүн чөлөөтэй байна. Ганболд гишүүн байна, Ганибал гишүүн байна, Дамдинням гишүүн байна, Жаргалмаа гишүүн байна, Мөнхбат гишүүн байна, Сандаг-Очир гишүүн байна, Тэмүүлэн гишүүн байна, Чинзориг гишүүн байна, Энхбаяр гишүүн байна. Эдгээр гишүүд өнөөдрийн хуралдаанд оролцож байна.

Ажлын хэсгийг оруулъя. Мэдээлэл хийх ажлын хэсгээ оруулъя. Бат-Эрдэнэ гишүүн орж ирж байна. Ажлын хэсгээ оруулаарай. Өнөөдрийн хуралдаанаар хэлэлцэх асуудлыг та бүхэнд танилцуулъя.

Оюу толгой төслийн гаднын хөрөнгө оруулагч талтай хэлэлцээ хийх төслийн хэлэлцэн тохирох, эцэслэх хувилбарыг Засгийн газрын хуралдаанд танилцуулах үүрэг бүхий ажлын хэсгийн гүйцэтгэсэн ажлын явц байдлын талаарх мэдээллийг өнөөдөр сонсохоор байгаа.

Хэлэлцэх асуудалтай холбогдуулаад саналтай гишүүн байна уу. Болорчулуун гишүүн. За Болорчулуун гишүүн.

**Х.Болорчулуун:** Энэ Оюу толгойн хэлэлцээр, гэрээний хэлэлцээр, гэрээнд өөрчлөлт оруулах талаар эд явагдаж байгаа. Тийм учраас энэ мэдээллийг хаалттай хийх нь зүйтэй гэсэн санал гаргаж байна.

**Ц.Даваасүрэн:** Зарчмын санал юм байна. Тэгвэл Болорчулуун гишүүний гаргасан зарчмын саналын дагуу санал хураалт явуулъя. Хэлэлцэх асуудлыг хаалттай горимоор хэлэлцье гэсэн саналыг дэмжье гэсэн саналын томьёоллоор санал хураалт явуулъя. Туршилтын санал хураалт хийгээд үзүүлье.

Дахиад явуулъя. Горимын саналыг дэмжье гэсэн санал хураалт явуулъя. Дэмжигдсэн тул хаалттай горимд шилжүүлье.

ДУУНЫ БИЧЛЭГЭЭС ХУРАЛДААНЫ

ДЭЛГЭРЭНГҮЙ ТЭМДЭГЛЭЛ

БУУЛГАЖ, ХЯНАСАН**:**

ШИНЖЭЭЧ Э.СУВД-ЭРДЭНЭ